ఆయన జీవితం అలా మలుపు తిరిగింది !..
ఆయన జీవితం అలా మలుపు తిరిగింది !
Mon, Sep 01, 2014, 10:16 AM
జీవితంలో అనుకోకుండా కొన్ని సంఘటనలు జరిగినప్పుడు ... అవి హృదయాన్ని కలచివేసినప్పుడు ఆ బాధను భగవంతుడితో చెప్పుకోవాలనిపిస్తుంది. కృష్ణా జిల్లా 'మొవ్వ' గ్రామానికి చెందిన 'వరదయ్య'కి కూడా అలాంటి పరిస్థితులే ఎదురుకావడంతో ఆయన మనసు తీవ్రంగా గాయపడుతుంది. ఎవరికీ ఎలాంటి కష్టం కలిగించని తనకి ఆ వేణుగోపాలుడు ఎందుకిలా పరీక్షలు పెడుతున్నాడనే ఆలోచన ఆయనకి స్థిమితం లేకుండా చేస్తుంది.
దాంతో ఆలయానికి వెళ్లి వేణుగోపాలుడి సన్నిధిలో తన ఆవేదనని వ్యక్తం చేస్తాడు. ఆ సమయంలో అక్కడే వున్న ఒక సాధువు ఆయన బాధను అర్థం చేసుకుంటాడు. పరమాత్ముడైనటు వంటి కృష్ణుడుకి తెలియకుండా ఏదీ జరగదనీ ... ప్రతి సంఘటన వెనుక ఏదో పరమార్థం వుండి తీరుతుందని చెబుతాడు. భగవంతుడిని సేవించడం ద్వారా ఆయన తత్త్వం అర్థమవుతుందనీ, జీవితానికి అర్థం ఏమిటనేది బోధపడుతుందని అంటాడు.
ఆ సాధువు బోధించిన మూలమంత్రాన్ని వరదయ్య వదలకుండా స్మరిస్తూ ... వేణుగోపాలుడిని ప్రసన్నం చేసుకుంటాడు. ఆయన అనుగ్రహంతో కవితా శక్తిని పొంది ... వేణుగోపాలుడిని కీర్తిస్తూ ... అనేక క్షేత్రాలను దర్శిస్తూ 'క్షేత్రయ్య'గా భగవంతుడి హృదయంలోను ... భక్తుల మనసుల్లోను శాశ్వతమైన స్థానాన్ని సంపాదించుకున్నాడు.
aayana jeevitam alaa malupu tirigindi !..
aayana jeevitam alaa malupu tirigindi !
Mon, Sep 01, 2014, 10:16 AM
jeevitamlo anukokunda konni sanghatanalu jariginappudu ... avi hrudayaanni kalachivesinappudu aa baadhanu bhagavantudito cheppukovalanipistu. krishna jilla 'movva' graamaaniki chendina 'varadayya'ki kuudaa alanti paristhitule edurukaavadamto aayana manasu teevramgaa gaayapadutundi. evariki elanti kashtam kaliginchani tanaki aa venugopaludu endukila pareekshalu pedutunnadane aalochana aayanaki sthimitam lekunda chestundi.
daamto aalayaaniki velli venugopaludi sannidhilo tana aavedanani vyaktam chestaadu. aa samayamlo akkade vunna oka saadhuvu aayana baadhanu artham chesukuntadu. paramaatmudainatu vanti krushnuduki teliyakunda edhee jaragadanee ... prati sanghatana venuka edho paramaartham vundi teerutundani chebutaadu. bhagavantudini sevinchadam dwara aayana tattvam ardhamavutundanii, jeevitaaniki artham emitanedi bodhapadutundani antaadu.
aa saadhuvu bodhinchina moolamantraanni varadayya vadalakunda smaristuu ... venugopaludini prasannam chesukuntadu. aayana anugrahamtho kavita saktini pondi ... venugopaludini keertistuu ... aneka kshetraalanu darsistuu 'kshetrayya'gaa bhagavantudi hrudayamloonu ... bhaktula manasullonu saasvatamaina sthaanaanni sampaadinchukunnaadu.